Ohjelmiston kontekstikuvaus
Tämän dokumentin avulla kuvataan ohjelmiston keskeiset lähtötiedot uhkamallinnusta varten. Tavoitteena on kerätä uhkien tunnistamisen kannalta riittävät tiedot sekä muodostaa yhteinen ymmärrys tarkasteltavasta ohjelmistosta.
Dokumentin tarkoituksena on:
· rajata uhkamallinnuksen kohde selkeästi 
· auttaa tunnistamaan ohjelmiston kannalta keskeiset tietoturvanäkökulmat 
· muodostaa yhteinen ymmärrys järjestelmästä
· tukea uhkien ja riskien tunnistamista myöhemmissä vaiheissa 
Täyttämistä voidaan tarvittaessa täydentää esimerkiksi tietovirta- tai arkkitehtuurikaavioilla. Kun konteksti on kuvattu riittävän selkeästi, uhkamallinnus voidaan kohdistaa oikeisiin asioihin.
Käyttötapa:
1. Täytä kontekstikuvaus ennen uhkamallinnuksen aloittamista. 
2. Käy sisältö tarvittaessa läpi yhdessä osallistujien kanssa. 
3. Hyödynnä tietoja uhkamallinnuksessa, kun arvioidaan: 
· mitä tietoa käsitellään 
· missä tieto liikkuu 
· mihin ulkoisiin palveluihin ollaan yhteydessä 
Päivitä kontekstikuvaus, kun ohjelmistoon tehdään merkittäviä muutoksia. Ajantasainen kontekstikuvaus helpottaa uhkamallinnuksen tekemistä ja parantaa sen laatua.
Miten dokumentti täytetään? 
Täytä jokainen kohta lyhyesti ja käytännönläheisesti. Tarkoitus ei ole tuottaa kattavaa dokumentaatiota, vaan kuvata olennaiset asiat ymmärrettävästi.
Huomioi erityisesti:
· käytä selkeää kieltä, vältä tarpeettoman yksityiskohtaista teknistä kuvausta 
· keskity ohjelmiston kannalta olennaiseen 
· kirjaa vain tieto, joka auttaa ymmärtämään kokonaisuutta 
Kuvaa vain ohjelmiston kannalta keskeiset asiat uhkamallinnuksen näkökulmasta. Koko organisaation toimintaa, kaikkia teknisiä yksityiskohtia tai täydellistä arkkitehtuuria ei ole tarkoitus kuvata.
Jos jotakin tietoa ei ole saatavilla, tee paras mahdollinen arvio tai jätä kohta tyhjäksi ja palaa siihen myöhemmin.


Täytettävä kontekstipohja
Täytä kohdat lyhyesti. Tarkoitus ei ole kuvata kaikkea, vaan riittävät tiedot uhkamallinnuksen aloittamiseen.

1. Ohjelmiston perustiedot
	Mikä on ohjelmiston nimi?  
(esim. ”Tilauksen käsittelypalvelu”)
	

	Mikä on ohjelmiston tarkoitus? 
(Mitä ohjelmisto tekee ja miksi se on olemassa?)
	

	Kuka vastaa ohjelmistosta?  
(Nimi tai rooli, esim. tuoteomistaja, palvelupäällikkö)
	



2. Käyttäjät ja roolit
	Ketkä käyttävät järjestelmää? 
(esim. asiakkaat, sisäiset käyttäjät, ylläpito)
	

	Onko eri käyttäjärooleja ja mitä ne voivat tehdä?
(esim. käyttäjä, admin)
	

	Onko järjestelmässä käyttäjiä tai rooleja, joilla on korotettuja (privileged) oikeuksia? 
(Mitä oikeuksia heillä on? Kuinka monta tällaista käyttäjää on?) 
	

	Onko jokin rooli tai osaaminen yhden henkilön varassa? 
(esim. vain yksi admin tai asiantuntija)
	



3. Järjestelmän kokonaisuus
	Mistä osista järjestelmä koostuu? 
(esim. frontend, backend, tietokanta) 
	

	Missä järjestelmä toimii? 
(esim. pilvessä, onprem, SaaS, hybridi) 
	



4. Käsiteltävä tieto
	Sisältääkö henkilötietoja?
(Mitä tietoja? Esim. nimi, sähköposti, henkilötunnus)
	

	Sisältääkö luottamuksellista tietoa?
(Mitä tietoja? Esim. liiketoimintadata, sopimukset, hinnat)
	

	Sisältääkö kriittistä toiminnan ohjaustietoa?
(Mitä? Esim. maksut, tilaukset)
	

	Sisältääkö yhteiskuntakriittistä tietoa tai erityisen arkaluonteista tietoa? (Mitä?) 
	




5. Ulkoiset rajapinnat ja integraatiot
	Mitä integraatioita tai ulkoisia palveluita käytetään?
(esim. tunnistautuminen, maksupalvelu, rekisterit)
	

	Onko järjestelmällä julkinen rajapinta? 
(esim. API internettiin, avoin käyttöliittymä)
	

	Onko pilvipalveluriippuvuuksia? 
(esim. AWS, Azure, SaaS)
	

	Onko järjestelmällä muita riippuvuuksia ulkopuolisista toimittajista tai palveluista?
(esim. tunnistautuminen, ylläpitopalvelut, kolmannen osapuolen ohjelmistokomponentit)
	



6. Tietovirrat (miten tieto liikkuu)
	Mistä tieto tulee?
(esim. käyttäjä, toinen järjestelmä)
	

	Missä ja miten tietoa käsitellään? 
(esim. validointi, muokkaus, tallennus, siirto) 
	

	Mihin tieto menee?
(esim. tietokanta, toinen palvelu)
	

	Poistuuko tietoa organisaation ulkopuolelle?
(esim. kumppanit, pilvipalvelut, asiakkaat)
	



7. Keskeiset suojattavat kohteet (yhteenveto)
	Mitkä ovat tämän ohjelmiston/järjestelmän tärkeimmät suojattavat kohteet? 
(esim. asiakastiedot, maksutapahtumat, saatavuus)
	



8. Muuta huomioitavaa
	Onko jotain erityistä, mikä voi vaikuttaa tietoturvaan? 
(esim. korkea käyttäjämäärä, kriittinen palvelu, lainsäädäntövaatimukset, korkeat saatavuusvaatimukset) 
	





